અમદાવાદના ગુજરાત યુનિવર્સિટી કન્વેન્શન સેન્ટર ખાતે તારીખ 1-05-2015થી 7-05-2015 દરમિયાન 4થા અમદાવાદ નેશનલ બુક ફેરનું આયોજન કરવામાં આવ્યું હતું તથા આ સપ્તાહને સાહિત્ય સપ્તાહ તરીકે ઉજવવામાં આવ્યો હતો. અમદાવાદ તથા ગુજરાતના વધુમાં વધુ લોકોમાં પુસ્તક-વાંચન માટે પ્રેરાય તથા શ્રેષ્ઠ સાહિત્ય અને સાહિત્યકારોને જાણે અને માણે એવા આશયથી દર વર્ષે 1લી મે ગુજરાત રાજ્ય સ્થાપના દિનના રોજ પુસ્તક મેળો લોકો માટે ખુલ્લો મુકવામાં આવે છે. આ પુસ્તક-મેળો માત્ર સાહિત્યના વેચાણ સુધી સીમીત ન રહેતાં સાહિત્યનું સરનામું બની ચુક્યો છે. અમદાવાદીઓએ ખૂબ ઉત્સાહપૂર્વક પુસ્તક-મેળાનો આવકાર કર્યો હતો.